**Verejná súťaž**

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (zákon), **uplatňujúc § 66 ods. 7 prvá veta zákona** (reverzná verejná súťaž)

**SÚŤAŽNÉ PODKLADY**

**Tovary**

***Rekonštrukcia rádiovej siete Horskej záchrannej služby.***

Súlad súťažných podkladov so zákonom potvrdzuje procesný garant:

**....................................................................................**

Ing. Adriana Hrivnáčiková

Osoba zodpovedná za správne a úplné zadefinovanie opisu predmetu zákazky (odborný garant) v súlade so zákonom:

**....................................................................................**

 kpt. Bc. Martin Kupčo

 referent špecialista školiaceho strediska HZS

Za verejného obstarávateľa:

 ...................................................................................

Plk. Ing. Jozef Janiga

 riaditeľ Horskej záchrannej služby

 Vysoké Tatry, jún 2019

**OBSAH SÚŤAŽNÝCH PODKLADOV**

**Časť I. INFORMÁCIE O VEREJNOM OBSTARÁVATEĽOVI**

 1 Identifikácia verejného obstarávateľa

**Časť II. INFORMÁCIE O SYSTÉME POUŽITOM NA ZADÁVANIE TEJTO ZÁKAZKY**

 2 Všeobecne o Elektronickom kontraktačnom systéme

 3 Podmienky používania elektronických zariadení v rámci zadávania tejto zákazky

 4 Dostupnosť dokumentov

**Časť III. INFORMÁCIE O PREDMETE ZÁKAZKY**

 5 Predmet zákazky

 6 Rozdelenie predmetu zákazky

 7 Miesto dodania predmetu zákazky

 8 Lehoty dodania predmetu zákazky

 9 Zdroj finančných prostriedkov

**Časť IV. INFORMÁCIE O PONUKE**

**Príprava ponuky**

 10 Vyhotovenie ponuky

 11 Jazyk ponuky

 12 Variantné riešenie

 13 Mena a ceny uvádzané v ponuke, mena finančného plnenia

 14 Zábezpeka ponuky

**Obsah ponuky**

15 Obsah ponuky

16 Doklady preukazujúce splnenie podmienok účasti

17 Ponuka uchádzača

**Predkladanie ponuky**

18 Náklady na ponuku

19 Oprávnenie predložiť ponuku

20 Predloženie ponuky a späťvzatie ponuky

21 Miesto a lehota na predkladanie ponuky

22 Lehota viazanosti ponuky

**Časť V. KOMUNIKÁCIA A VÝMENA INFORMÁCII MEDZI VEREJNÝM OBSTARÁVATEĽOM A ZÁUJEMCAMI /UCHÁDZAČMI**

**Dorozumievanie a vysvetľovanie**

23 Komunikácia a výmena informácií medzi verejným obstarávateľom a záujemcami/uchádzačmi

24 Obhliadka miesta dodania predmetu zákazky

**Otváranie ponúk**

25 Otváranie ponúk

**Vyhodnocovanie ponúk**

26 Preskúmanie a hodnotenie ponúk

27 Vysvetľovanie ponúk, odôvodnenie mimoriadne nízkej ponuky

28 Vylúčenie ponuky/uchádzača

29 Vyhodnocovanie návrhov na plnenie kritérií

**Vyhodnotenie splnenia podmienok účasti**

30 Posúdenie splnenia podmienok účasti

31 Vysvetľovanie dokladov na preukázanie splnenia podmienok účasti

32 Vylúčenie uchádzača

**Prijatie ponuky**

33 Informácia o výsledku vyhodnocovania ponúk

**Časť VI. INFORMÁCIE O ZMLUVE**

34 Typ zmluvy

35 Uzavretie zmluvy

**PRÍLOHY:**

Príloha č. 1: Opis predmetu zákazky, technické požiadavky

Príloha č. 2: Návrh Rámcovej dohody

Príloha č. 3: Vzor štruktúrovaného rozpočtu ceny

Príloha č. 4: Formulár Jednotného európskeho dokumentu

Príloha č. 5: Formuláre Vyhlásení uchádzača a plnomocenstiev uchádzača

Príloha č. 6: Odôvodnenie nerozdelenia predmetu zákazky na časti

Príloha č. 7: Čestné vyhlásenie uchádzača o zhode elektronickej ponuky s originálom

Časť I.

**INFORMÁCIE O VEREJNOM OBSTARÁVATEĽOVI**

1. **identifikácia verejného obstarávateľa**

Názov organizácie: Horská záchranná služba

IČO: 37879693

IČ DPH : SK 2021707776

Sídlo organizácie: Horný Smokovec 52, 062 01 Vysoké Tatry

Krajina: Slovenská republika

Kontaktná osoba: Ing. Adriana Hrivnáčiková

Telefón:  +421 527877736

E-mail: hrivnacikova@hzs.sk

Internetová adresa (URL): http://www.hzs.sk

Adresa stránky profilu kupujúceho (URL): <https://www.uvo.gov.sk/vyhladavanie-profilov/zakazky/8450>

Adresa na ktorej sú dostupné súťažné podklady: <https://eo.eks.sk/ElektronickaTabula/Detail/>542

Časť II.

**INFORMÁCIE O SYSTÉME POUŽITOM NA ZADÁVANIE TEJTO ZÁKAZKY**

1. **všeobecne o elektronickom kontraktačnom systéme**
	1. Zadávanie tejto zákazky sa realizuje systémom Elektronické obstarávanie, resp. Systémom EO (produktové označenie systému), ktorý je súčasťou Elektronického kontraktačného systému (ďalej spoločne iba „EKS“).
	2. EKS je informačný systém, prostredníctvom ktorého verejný obstarávateľ podľa § 7 ods. 1 písm. d) zákona zadáva zákazky v súlade so zákonom. Podrobnejšie informácie o EKS sú uvedené vo Všeobecných podmienkach elektronického obstarávania (v aktuálnom znení), ktoré sú verejne prístupné v rámci EKS (ďalej len „VP EO“).
	3. Webové sídlo informačného systému, prostredníctvom ktorého sa verejné obstarávanie realizuje, je: http://eo.eks.sk/.
	4. Každý, kto ako záujemca má záujem o účasť vo verejnom obstarávaní alebo chce predložiť ponuku a nie je registrovaný v EKS, je povinný sa registrovať v EKS na adrese <https://portal.eks.sk/SpravaDodavatelov/RegistraciaDodavatela/ZiadostORegistraciu>
	5. Hospodársky subjekt pri registrácii nemusí byť zapísaný v Zozname hospodárskych subjektov ani v Registri partnerov verejného sektora.
	6. Podmienky Identifikácie a Autentifikácie záujemcu/uchádzača sú uvedené vo VP EO.
2. **podmienky používania elektronických zariadení v rámci zadávania tejto zákazky**

3.1 Na používanie EKS je potrebné splnenie nasledujúcich technických požiadaviek:

Aktuálne verzie prehliadačov: Internet Explorer, Mozilla Firefox, Google Chrome.

Ďalšie technické požiadavky:

* prehliadač so zapnutým javascript a cookies,
* prehliadač bez prídavných zásuvných modulov (plug-in, add-on) ktoré modifikujú vykonávanie a renderovanie aplikácie alebo zasahujú do http headers,
* operačný systém počítača bez vírusov, malware a spyware, ktoré zasahujú do http komunikácie,
* počítač pripojený k sieti Internet bez blokovania alebo modifikovania http protokolu s terminovaním ssl spojenia na klientovi,
* rozlíšenie obrazovky minimálne 1024 x 768 bodov,
* prehliadač PDF súborov.
1. **dostupnosť dokumentov**
	1. Dokumenty potrebné na vypracovanie ponuky a na preukázanie splnenia podmienok účasti sú verejne, bezodplatne, neobmedzene, úplne a priamo prístupné na Elektronickej tabuli v rámci systému EKS a predmetného verejného obstarávania (ďalej len „Elektronická tabuľa“) od uverejnenia oznámenia o vyhlásení verejného obstarávania podľa zákona. Časť/časti súťažných podkladov, ktorá/ktoré majú byť súčasťou ponuky uchádzača a záujemca/uchádzač ich bude povinný pri vypracovaní ponuky upravovať, sú uverejnené podľa prvej vety v editovateľnej podobe, ak je relevantné.
	2. Ak prístup k dokumentom potrebným na vypracovanie ponuky a na preukázanie splnenia podmienok účasti alebo ich časti nebude možné poskytnúť podľa zákona z dôvodu ochrany dôverných informácií podľa zákona, verejný obstarávateľ uvedie v oznámení o vyhlásení verejného obstarávania opatrenia, ktoré sa vyžadujú na ochranu dôverných informácií a informáciu, ako možno získať prístup k príslušnému dokumentu.

Časť III.

**INFORMÁCIE O PREDMETE ZÁKAZKY**

1. **predmet zákazky**
	1. Názov predmetu zákazky: „***Rekonštrukcia rádiovej siete Horskej záchrannej služby“.***
	2. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný slovník:

|  |  |
| --- | --- |
| 32428000-9 | Vylepšenie/aktualizovanie siete |

Doplňujúce predmety:

|  |  |
| --- | --- |
| 32570000-9 | Komunikačné zariadenia |
| 32571000-6 | Komunikačná infraštruktúra |
| 32344230-7 | Rádiostanice |
| 32352000-5 | Antény a paraboly |
| 32540000-0 | Rozvádzače |
| 32546100-3 | Digitálne rozvádzače |
| 42961400-4 | Dispečerský systém |
| 48821000-9 | Sieťové servery |
| 31122000-7 | Generátorové jednotky |
| 32412000-4 | Komunikačné siete |
| 32413000-1 | Integrované siete |
| 50333000-8 | Údržba rádiokomunikačných zariadení |

* 1. Podrobné vymedzenie predmetu zákazky, technické požiadavky:

Opis predmetu zákazky, technické požiadavky je špecifikovaný v prílohe č. 1. Opis predmetu zákazky, technické požiadavky a v prílohe č. 3. Vzor štruktúrovaného rozpočtu ceny týchto súťažných podkladov.

1. **rozdelenie predmetu zákazky**
	1. Predmet zákazky nie je rozdelený na časti. Záujemca musí predložiť ponuku na celý predmet zákazky v súlade s týmito súťažnými podkladmi.
2. **miesto dodania predmetu zákazky**
	1. Miesto alebo miesta dodania predmetu zákazky:

Hlavné miesto dodania: Horská záchranná služba, Horný Smokovec 52, 062 01 Vysoké Tatry.

Konkrétne miesta realizácie a dodania sú uvedené v prílohe č.1.Opis predmetu zákazky, technické požiadavky v týchto súťažných podkladoch.

1. **lehoty dodania predmetu zákazy**
	1. Trvanie zmluvy na dodanie predmetu zákazky a/alebo lehoty dodania predmetu zákazky:

Platnosť Rámcovej dohody je stanovená na obdobie 48 mesiacov od nadobudnutia jej účinnosti, respektíve do vyčerpania finančného limitu (maximálnej ceny celkom) uvedeného v návrhu Rámcovej dohody, ktorá je prílohou č. 2 týchto súťažných podkladov, podľa toho, ktorá skutočnosť nastane skôr.

1. **zdroj finančných prostriedkov**
	1. Predmet zákazky bude financovaný zo zdrojov nadobudnutých verejným obstarávateľom poskytovaných z prostriedkov Európskych štrukturálnych a investičných fondov (EŠIF) (Operačný program Kvalita životného prostredia) – Kód projektu v ITMS2014+310031M893, s názvom projektu „***Rekonštrukcia rádiovej siete HZS***“, prípadne z iných relevantných programov, fondov a finančných mechanizmov, ako aj z rozpočtových prostriedkov verejného obstarávateľa. Úspešnému uchádzačovi nebude poskytnutá zálohová platba.
	2. Na tento predmet zákazky je určený rozpočet maximálne vo **13 425 990,23 EUR** bez DPH.

Časť IV.

 **INFORMÁCIE O PONUKE**

**Príprava ponuky**

1. **vyhotovenie ponuky**
	1. Ponuka musí byť vyhotovená výlučne elektronicky, spôsobom určeným funkcionalitou EKS a subsystémom EPP (ďalej len “funkcionalita EKS”).
	2. Dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa spôsobom určeným funkcionalitou EKS predkladajú naskenované vo formáte .pdf, ak nie je v týchto súťažných podkladoch uvedené inak.
	3. Dokumenty a doklady, ktoré tvoria ponuku uchádzača a ktoré boli pôvodne vyhotovené v elektronickej forme sa spôsobom určeným funkcionalitou EKS predkladajú v pôvodnej elektronickej podobe.
	4. Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
	5. Verejný obstarávateľ odporúča, aby uchádzač predložil kompletnú ponuku v dvoch vyhotoveniach v elektronickej podobe podľa týchto súťažných podkladov, a to elektronickými prostriedkami, spôsobom určeným funkcionalitou EKS, pričom ak ide o doklady, ktoré sú podpísané alebo obsahujú odtlačok pečiatky, uchádzač ich predkladá v jednom z dvoch vyhotovení ponuky v elektronickej podobe označenej/označených zo strany uchádzača ako „Príloha na zverejnenie/Prílohy na zverejnenie“ s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky. Vyhotovenie ponuky označené uchádzačom „Príloha na zverejnenie/Prílohy na zverejnenie“, bude/budú verejným obstarávateľom bezodkladne po uzavretí Rámcovej dohody s úspešným uchádzačom alebo zrušení postupu zadávania zákazky (ak to prichádza do úvahy) zverejnená na Elektronickej tabuli tejto zákazky v súlade so zákonom, čo uchádzač berie na vedomie. V prípade, ak by ponuka mala obsahovať osobné údaje podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a v zmysle príslušných ustanovení zákona č. 18/2018 Z. z. o ochrane osobných údajov a o zmene a doplnení niektorých zákonov, alebo iné informácie, ktoré uchádzač považuje za dôverné alebo obchodné tajomstvo v zmysle platných právnych predpisov Slovenskej republiky a Európskej únie, je potrebné zo strany uchádzača tieto údaje v jednej z dvoch vyhotovení ponuky v elektronickej podobe označenej/označených zo strany uchádzača ako „Príloha na zverejnenie/Prílohy na zverejnenie“, anonymizovať v súlade s relevantnými právnymi predpismi.

Uchádzač v súlade s týmto bodom súťažných podkladov predloží:

* jedno vyhotovenie svojej ponuky v elektronickej podobe podľa týchto súťažných podkladov vo formáte/formátoch podľa príloh poskytnutých verejným obstarávateľom (ak takéto prílohy boli zo strany verejného obstarávateľa poskytnuté a ak v týchto súťažných podkladoch nie je uvedené inak) označené zo strany uchádzača ako „Príloha na zverejnenie/Prílohy na zverejnenie“ (uvedená požiadavka verejného obstarávateľa sa nevzťahuje na doklady, ktorými uchádzač preukazuje splnenie podmienok účasti v tomto verejnom obstarávaní) a
* jedno vyhotovenie ponuky v elektronickej podobe podľa týchto súťažných podkladov vo formáte .pdf, resp. v pôvodnej elektronickej podobe podľa bodu 10.3 týchto súťažných podkladov
	1. Uchádzač je zodpovedný za označenie a zabezpečenie predložených dokumentov/súborov v ponuke v súlade s platnými právnymi predpismi Slovenskej republiky a Európskej únie.
1. **jazyk ponuky**
	1. Ponuka a ďalšie doklady a dokumenty vo verejnom obstarávaní sa predkladajú v slovenskom jazyku.
	2. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
	3. Komunikácia a výmena informácií medzi verejným obstarávateľom a záujemcami/uchádzačmi sa uskutočňuje v slovenskom jazyku.
2. **variantné riešenie**
	1. Záujemcom sa neumožňuje predložiť variantné riešenie vo vzťahu k požadovanému predmetu zákazky.
	2. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.
3. **mena a ceny uvádzané v ponuke, mena finančného plnenia**
	1. Uchádzačom navrhovaná maximálna cena celkom za dodanie požadovaného predmetu zákazky (ďalej aj len „maximálna cena celkom“), uvedená v ponuke uchádzača bude vyjadrená v mene EUR, v štruktúre podľa bodu 13.6 týchto súťažných podkladov, resp. podľa bodu 13.7 týchto súťažných podkladov.
	2. Uchádzač stanoví maximálnu cenu celkom za dodanie požadovaného predmetu zákazky na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie Rámcovej dohody, pričom do svojej/ich maximálnej/ych ceny/cien zahrnie všetky náklady spojené s plnením predmetu zákazky.
	3. Uchádzač uvedie ku každej oceňovanej položke podľa predloženého štruktúrovaného rozpočtu ceny k navrhovanej maximálnej cene celkom aj maximálnu jednotkovú cenu. Maximálna cena celkom za dodanie predmetu zákazky je daná súčtom všetkých medzisúčtov alebo súčinov maximálnej jednotkovej ceny a množstva (počet jednotiek) uvedeného v štruktúrovanom rozpočte ceny podľa prílohy č. 3 týchto súťažných podkladov. Do príslušnej položky musia byť započítané všetky náklady, ktoré s ňou bezprostredne súvisia, pričom tieto nesmú byť vyjadrené číslom „0“, ani záporným číslom.
	4. Navrhovaná maximálna cena celkom za dodanie predmetu zákazky vyjadrená v súlade s týmito súťažnými podkladmi musí obsahovať cenu za celý požadovaný predmet zákazky, čiže, tam kde to prichádza do úvahy, súčet všetkých položiek, ktorý vychádza z uchádzačom ocenených položiek podľa prílohy č. 3 týchto súťažných podkladov (navrhovaná maximálna cena musí byť zaokrúhlená na dve desatinné miesta).
	5. Pri určovaní maximálnych cien jednotlivých položiek je potrebné vziať do úvahy pokyny na zhotovenie ponuky uvedené v týchto súťažných podkladoch vrátane návrhu Rámcovej dohody.
	6. Ak je záujemca/uchádzač zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu v štruktúrovanom rozpočte ceny podľa prílohy č. 3 týchto súťažných podkladov uvedie v zložení:
* navrhovaná zmluvná cena v EUR bez dane z pridanej hodnoty (ďalej len „DPH“),
* sadzba DPH v %,
* výška DPH v EUR,
* navrhovaná zmluvná cena v EUR vrátane DPH.
	1. Ak záujemca/uchádzač nie je zdaniteľnou osobou pre DPH, uvedie navrhovanú zmluvnú cenu v EUR. Skutočnosť, že nie je zdaniteľnou osobou pre DPH, uchádzač uvedie v ponuke.
	2. Navrhované zmluvné ceny musia byť stanovené podľa § 3 zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
	3. Príslušná DPH bude uhradená v zmysle platných právnych predpisov.
1. **zábezpeka ponuky**
	1. Zábezpeka ponuky sa vyžaduje vo výške: 200 000,- EUR
	2. Doklad o zložení zábezpeky (ak je zábezpeka zložená vo forme bankovej záruky/vo forme poistenia záruky) musí byť súčasťou ponuky uchádzača. Ak doklad o zložení zábezpeky nebude súčasťou ponuky a/alebo ak finančné prostriedky nebudú zložené na účet verejného obstarávateľa podľa bodu 14.4 a) týchto súťažných podkladov alebo ak banková záruka nebude obsahovať náležitosti podľa bodu 14.4 b), resp. ak listina preukazujúca poistenie záruky nebude obsahovať náležitosti podľa bodu 14.4 c) týchto súťažných podkladov, bude uchádzač z verejného obstarávania vylúčený.
	3. Spôsob zloženia zábezpeky si vyberie uchádzač. Spôsoby zloženia zábezpeky sú:
* zloženie finančných prostriedkov na bankový účet verejného obstarávateľa podľa bodu 14.4a) týchto súťažných podkladov alebo
* poskytnutie bankovej záruky za uchádzača podľa bodu 14.4 b) týchto súťažných podkladov alebo
* poskytnutie poistenia záruky za uchádzača podľa bodu 14.4 c) týchto súťažných podkladov.
	1. Podmienky zloženia zábezpeky
1. Zloženie finančných prostriedkov na bankový účet verejného obstarávateľa.

Finančné prostriedky vo výške podľa bodu č. 14.1 musia byť zložené na účet verejného

obstarávateľa vedený v Štátnej pokladnici,

Číslo účtu: 7000608536/8180

Konštantný symbol: 0558

Variabilný symbol: IČO uchádzača (v prípade skupiny dodávateľov IČO jedného z členov

 skupiny dodávateľov)

Špecifický symbol: 2018002

Poznámka: Zábezpeka: **Rekonštrukcia rádiovej siete HZS**

IBAN: SK9681800000007000608536

BIC/SWIFT kód: SPSRSKBA

Banka príjemcu: Štátna pokladnica, Radlinského 32, 810 05 Bratislava, SR

Účet v Štátnej pokladnici nie je úročený.

Finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk.

Poskytnutie bankovej záruky za uchádzača sa riadi ustanoveniami zákona č. 513/1991 Zb. Obchodný zákonník v znení neskorších predpisov alebo ekvivalentným právnym predpisom. Uchádzač predloží záručnú listinu, v ktorej banka písomne vyhlási, že uspokojí veriteľa (verejného obstarávateľa) za dlžníka (uchádzača) do výšky zábezpeky. Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Záručná listina vyhotovená zahraničnou bankou musí byť predložená v pôvodnom jazyku a súčasne úradne preložená do slovenského jazyka, okrem záručnej listiny vyhotovenej v českom jazyku. Doba platnosti bankovej záruky môže byť v záručnej listine obmedzená do uplynutia lehoty viazanosti ponúk. Banková záruka zanikne plnením banky v rozsahu, v akom banka poskytla plnenie za uchádzača v prospech verejného obstarávateľa.

c) Poskytnutie poistenia záruky za uchádzača sa riadi ustanoveniami zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov alebo podľa ekvivalentného právneho predpisu. Uchádzač predloží listinu preukazujúcu poistenie záruky, v ktorej poisťovňa písomne vyhlási, že uspokojí verejného obstarávateľa za uchádzača do výšky zábezpeky. Listina preukazujúca poistenie záruky môže byť vystavená poisťovňou so sídlom v Slovenskej republike, pobočkou zahraničnej poisťovne v Slovenskej republike alebo zahraničnou poisťovňou. Listina preukazujúca poistenie záruky vyhotovená zahraničnou poisťovňou musí byť predložená v pôvodnom jazyku a súčasne úradne preložená do slovenského jazyka. Doba platnosti poistenia záruky môže byť v listine preukazujúcej poistenie záruky obmedzená do uplynutia lehoty viazanosti ponúk. Poistenie záruky zanikne plnením poisťovne v rozsahu, v akom poisťovňa poskytla plnenie za uchádzača v prospech verejného obstarávateľa.

* 1. Ak uchádzač využije možnosť zloženia zábezpeky vo forme bankovej záruky, v elektronickej ponuke predloží elektronické vyhotovenie bankovej záruky vydané bankou alebo scan originálu bankovej záruky v prípade, ak banka elektronickú bankovú záruku nevydáva. Ak banka nevydáva elektronické vyhotovenie bankovej záruky a k uvoľneniu zábezpeky je potrebné predložiť originálne listinné vyhotovenie bankovej záruky, uchádzač v lehote na predkladanie ponúk predloží (doručí) verejnému obstarávateľovi aj originál bankovej záruky v listinnej podobe na adresu uvedenú v bode 1 týchto súťažných podkladov - obálku uchádzač označí identifikačnými údajmi verejného obstarávateľa, identifikačnými údajmi uchádzača, názvom predmetu zákazky a príslušnej časti predmetu zákazky, na ktorú ponuku predkladá a heslom: "Banková záruka - Neotvárať"
	2. Ak uchádzač využije možnosť zloženia zábezpeky vo forme poistenia záruky, v elektronickej ponuke predloží elektronické vyhotovenie poistenia záruky vydané poisťovňou alebo scan originálu poistenia záruky v prípade, ak poisťovňa elektronické poistenie záruky nevydáva. Ak poisťovňa nevydáva elektronické vyhotovenie poistenia záruky a k uvoľneniu zábezpeky je potrebné predložiť originálne listinné vyhotovenie poistenia záruky, uchádzač v lehote na predkladanie ponúk predloží (doručí) verejnému obstarávateľovi aj originál poistenia záruky v listinnej podobe na adresu uvedenú v bode 1 týchto súťažných podkladov - obálku uchádzač označí identifikačnými údajmi verejného obstarávateľa, identifikačnými údajmi uchádzača, názvom predmetu zákazky a príslušnej časti predmetu zákazky na ktorú ponuku predkladá a heslom: "Poistenie záruky - Neotvárať".
	3. Podmienky vrátenia alebo uvoľnenia zábezpeky:

Vrátenie zložených finančných prostriedkov na účet verejného obstarávateľa:

- Ak uchádzač zložil zábezpeku zložením finančných prostriedkov na účet verejného obstarávateľa podľa bodu 14.4 a) týchto súťažných podkladov, verejný obstarávateľ ju vráti okrem prípadov, kedy zábezpeka prepadá v prospech verejného obstarávateľa.

- Ak uchádzač zložil zábezpeku formou bankovej záruky, táto zanikne uplynutím lehoty, na ktorú bola vystavená, ak veriteľ (verejný obstarávateľ) neoznámi banke písomne svoje nároky z bankovej záruky počas doby jej platnosti.

- Ak uchádzač zložil zábezpeku formou poistenia záruky, táto zanikne uplynutím lehoty, na ktorú bola vystavená, ak verejný obstarávateľ neoznámi poisťovni písomne svoje nároky z poistenia záruky počas doby jej platnosti.

* 1. Verejný obstarávateľ uvoľní alebo vráti uchádzačovi zábezpeku do siedmich dní odo dňa

a) uplynutia lehoty viazanosti ponúk

b) márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky,

c) uzavretia zmluvy (Rámcovej dohody).

* 1. Zábezpeka prepadne v prospech verejného obstarávateľa, ak uchádzač v lehote viazanosti ponúk:

a) odstúpi od svojej ponuky alebo

b) neposkytne súčinnosť alebo odmietne uzavrieť Rámcovú dohodu podľa § 56 ods. 8 až 15 zákona.

1. **obsah ponuky**
	1. **Obsah ponuky je determinovaný týmito súťažnými podkladmi a šablónou/formulárom ponuky, ktorý je uvedený v systéme EKS. Šablóna/formulár ponuky s názvom „Ponuka“ je pre uchádzača prístupná z Elektronickej tabule predmetnej zákazky. Uchádzač predkladá ponuku tým spôsobom, že vyplní predmetnú šablónu/formulár ponuky v súlade s týmito súťažnými podkladmi svojim návrhom a prostredníctvom systému EKS ju odošle. Dokumenty v rámci ponuky predkladané v elektronickej podobe v rámci systému EKS musia byť zo strany uchádzača vložené v dvoch vyhotoveniach podľa bodu 10 Vyhotovenie ponuky týchto súťažných podkladov, pričom ponuka predložená uchádzačom musí obsahovať doklady, dokumenty a vyhlásenia podľa bodov 16 a 17 týchto súťažných podkladov, vo forme uvedenej v týchto súťažných podkladoch, doplnené tak ako je to stanovené v týchto súťažných podkladoch, t.j. vrátane hesla pre šifrovanie ponuky a potvrdenie tohto hesla jeho opätovným uvedením. Uchádzač nie je oprávnený meniť znenie dokladov, dokumentov a vyhlásení, ktorých vzory sú súčasťou týchto súťažných podkladov, je však oprávnený a povinný tieto správne a pravdivo vyplniť podľa požiadaviek verejného obstarávateľa na predmet zákazky uvedených v súťažných podkladoch.**
2. **doklady preukazujúce splnenie podmienok účasti**
	1. **Podmienky účasti** týkajúce sa osobného postavenia, **ako aj spôsob ich preukazovania** sú uvedené v predmetnom oznámení o vyhlásení verejného obstarávania, prípadne v oznámení o dodatočných informáciách, informáciách o neukončenom konaní alebo korigende.

Ak uchádzač nevyužije na preukázanie splnenia podmienok účasti jednotný európsky dokument podľa § 39 zákona a bodu 16.2 týchto súťažných podkladov, v takom prípade v rámci svojej ponuky predkladá naskenované originály alebo úradne overené kópie dokladov na preukázanie splnenia podmienok účasti vo formáte .pdf alebo v pôvodnej elektronickej podobe podľa bodu 10.3 týchto súťažných podkladov a vložené do ponuky. Verejný obstarávateľ v oznámení o vyhlásení verejného obstarávania uvádza, ktoré doklady podľa § 32 ods. 2 zákona sa z dôvodu použitia údajov z informačných systémov verejnej správy zo strany uchádzačov v ponuke nepredkladajú.

* 1. Formulár Jednotného európskeho dokumentu pre obstarávanie (ďalej len „jednotný európsky dokument“) musí byť vyhotovený výlučne elektronickými prostriedkami, spôsobom určeným funkcionalitou EKS, a to v podobe naskenovaného originálu alebo naskenovanej úradne overenej kópie originálu vo formáte .pdf (elektronická podoba jednotného európskeho dokumentu je pre prihláseného záujemcu/uchádzača prístupná na Elektronickej tabuli priamo v/vo šablóne/formulári s názvom „Ponuka“ týchto súťažných podkladov v rámci postupu zadávania tejto zákazky) podľa prílohy č. 4. Formulár Jednotného európskeho dokumentu týchto súťažných podkladov v prípade, ak uchádzač v súlade s § 39 zákona týmto dokumentom predbežne nahradí doklady na preukázanie splnenia podmienok účasti určených verejným obstarávateľom.

Uchádzač vo formulári jednotného európskeho dokumentu podľa prílohy č. 4 týchto súťažných podkladov vyplní nasledovné časti (ak je relevantné):

1. časť II – A, B a C,
2. časť III - A, B, C a D,
3. časť IV – oddiel α (Globálny údaj pre všetky podmienky účasti),
4. časť VI.

Uchádzač uvedie v jednotnom európskom dokumente všetky relevantné informácie požadované verejným obstarávateľom, uvedené v predmetnom oznámení o vyhlásení verejného obstarávania, prípadne v oznámení o dodatočných informáciách, informáciách o neukončenom konaní alebo korigende, ktoré vyplní podľa pokynov verejného obstarávateľa, ako aj pokynov Úradu pre verejné obstarávanie uvedených v manuáli na stránke Úradu pre verejné obstarávanie - <https://www.uvo.gov.sk/legislativametodika-dohlad/jednotny-europsky-dokument-605.html> , okrem časti I. označenej ako „Informácie týkajúce sa postupu verejného obstarávania a verejného obstarávateľa“ (pokiaľ uchádzač použije jednotný európsky dokument, ktorý je prílohou č. 4 týchto súťažných podkladov).

Formulár jednotného európskeho dokumentu je tiež dostupný na webovom sídle Európskej únie a Úradu pre verejné obstarávanie:

<https://www.uvo.gov.sk/espd/>

<https://www.uvo.gov.sk/legislativametodika-dohlad/jednotny-europsky-dokument-605.html>

Verejný obstarávateľ nevyžaduje, aby uchádzač (ak je to relevantné) v prípade subdodávateľov, ktorých kapacity nevyužíva na preukázanie splnenia podmienok účasti v častiach II a III formulári jednotného európskeho dokumentu, uviedol informácie o takýchto subdodávateľoch a tiež nevyžaduje, aby uchádzač za takýchto subdodávateľov, ktorých kapacity uchádzač nevyužíva na preukázanie splnenia podmienok účasti, predkladal jednotný európsky dokument za každého takéhoto subdodávateľa.

Ak je to relevantné, uchádzač, ktorý sa verejného obstarávania zúčastňuje **samostatne** a ktorý **nevyužíva** zdrojea/alebokapacity iných osôb na preukázanie splnenia podmienok účasti, vyplní a predloží **jeden jednotný európsky dokument.**

Ak je to relevantné, uchádzač, ktorý sa verejného obstarávania zúčastňuje samostatne, **ale využíva zdroje a/alebo kapacity iných osôb na preukázanie splnenia podmienok účasti**, **vyplní, podpíše a predloží jednotný európsky dokument za seba spolu s vyplneným/vyplnenými,** **podpísaným/podpísanými samostatným/samostatnými jednotným európskym dokumentom/jednotnými európskymi dokumentmi**, ktorý/ktoré obsahuje/obsahujú príslušné informácie **a podpis každej z osôb, ktorých zdroje a/alebo kapacity využíva uchádzač na preukázanie splnenia podmienok účasti v tomto verejnom obstarávaní.**

**V prípade, že uchádzača tvorí skupina dodávateľov** zúčastnená vo verejnom obstarávaní, uchádzač vyplní a predloží **samostatný jednotný európsky dokument** s požadovanými informáciami za **každého člena skupiny dodávateľov spolu s ich podpismi.**

Podľa § 39 ods. 6 zákona, ak uchádzač použije jednotný európsky dokument, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu písomne – elektronicky, spôsobom určeným funkcionalitou EKS požiadať uchádzača o predloženie dokladu alebo dokladov nahradených jednotným európskym dokumentom. Uchádzač doručí elektronicky spôsobom určeným funkcionalitou EKS doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil v žiadosti dlhšiu lehotu.

1. **ponuka uchádzača**

17.1 Samostatný dokument v elektronickej podobe (vo formáte podľa bodu 10.2 týchto súťažných podkladov), na ktorom je uvedené min.:

- obchodné meno alebo názov uchádzača, sídlo alebo miesto podnikania uchádzača, IČO uchádzača, e- mail a tel. č. kontaktnej osoby uchádzača

- informácia či uchádzač je mikropodnik, malý alebo stredný podnik v prípade, ak uchádzač predbežne nenahrádza doklady na preukázanie splnenia podmienok účasti podľa § 39 zákona určené verejným obstarávateľom v tomto verejnom obstarávaní a podpis uchádzača alebo osoby oprávnenej konať za uchádzača (*porovnajte odporúčanie Komisie zo 6. mája 2003 týkajúce sa definície mikropodnikov, malých a stredných podnikov (Ú. v. EÚ L 124, 20.5.2003, s. 36). Táto informácia sa vyžaduje len na štatistické účely*

Mikropodniky: podniky, ktoré zamestnávajú menej než 10 osôb a ktorých ročný obrat a/alebo celková ročná súvaha neprekračuje 2 milióny EUR.

 *Malé podniky: podniky, ktoré zamestnávajú menej ako 50 osôb a ktorých ročný obrat a/alebo celková ročná súvaha neprekračuje 10 miliónov EUR.*

 *Stredné podniky: podniky, ktoré nie sú mikropodnikmi ani malými podnikmi a ktoré zamestnávajú menej ako 250 osôb a ktorých ročný obrat nepresahuje 50 miliónov EUR a/alebo celková ročná súvaha nepresahuje 43 miliónov EUR.)*.

* 1. Vyhlásenia uchádzača a plnomocenstvá uchádzača – vyplnené formuláre podľa prílohy č. 5 týchto súťažných podkladov vo forme prílohy/príloh a vo formátoch podľa bodu 10.2 týchto súťažných podkladov.

Uchádzač predloží podpísané vyhlásenie – vyplnený formulár podľa prílohy č. 5A týchto súťažných podkladov.

V prípade, že uchádzača tvorí skupina dodávateľov zúčastnená vo verejnom obstarávaní, predloží zároveň plnomocenstvo – vyplnený formulár podľa prílohy č. 5B týchto súťažných podkladov.

* 1. Návrh Rámcovej dohody podľa prílohy č. 2 týchto súťažných podkladov vo forme prílohy/príloh a vo formátoch podľa bodu 10.2 týchto súťažných podkladov. Návrh Rámcovej dohody musí byť doplnený o identifikačné údaje uchádzača (na strane 1, v bode 9.3 v prípade skupiny dodávateľov a v bode 15. 3 návrhu Rámcovej dohody), maximálnu cenu celkom za požadovaný predmet zákazky v štruktúre bodu 3.1 návrhu Rámcovej dohody a v súlade s bodom 17.5 týchto súťažných podkladov a podpísaný uchádzačom alebo osobou oprávnenou konať za uchádzača. Návrh Rámcovej dohody predloží uchádzač bez jej príloh.
	2. Vlastný návrh plnenia predmetu zákazky podľa prílohy č. 1.Opis predmetu zákazky, technické požiadavky týchto súťažných podkladov a súčasne v súlade s informáciami uvedenými v týchto súťažných podkladoch, ktorý sa stane prílohou č. 1.B návrhu Rámcovej dohody vo forme prílohy/príloh a vo formátoch podľa bodu 10.2 týchto súťažných podkladov. **Uchádzač vo svojom vlastnom návrhu plnenia** predmetu zákazky identifikuje: minimálne požadované technické špecifikácie, parametre a funkcionality požadované verejným obstarávateľom, výrobcu a model, katalógové číslo ponúkaného tovaru (značku, typ, a pod.) a uvedie jednoznačnú špecifikáciu dodávaného tovaru**,** ktorý dodá v prípade plnenia Rámcovej dohody (v prípade, že sa stane úspešným uchádzačom), ktorej návrh je uvedený v prílohe č. 2 týchto súťažných podkladov.

V rámci vlastného návrhu plnenia, uchádzač predloží technické listy výrobcu (a to v podobe naskenovaného/ých kópie/í originálu/ov vo formáte .pdf) všetkých požadovaných a uchádzačom ponúkaných položiek predmetu zákazky, špecifikovaných v prílohe č. 1 Opis predmetu zákazky, technické požiadavky týchto súťažných podkladov a v súlade s vlastným návrhom plnenia podľa tohto bodu súťažných podkladov.

* 1. Návrh na plnenie kritéria (Maximálna cena celkom v EUR bez DPH) podľa šablóny s názvom „Hodnotiace kritériá“ uvedenej v rámci **šablóny/formuláru ponuky s názvom „Ponuka“ v systéme EKS a to v súlade s týmito súťažnými podkladmi.** Uchádzač v tejto časti ponuky predloží aj ocenený štruktúrovaný rozpočet ceny podľa vzoru uvedeného v prílohe č. 3 vo forme prílohy/príloh a vo formátoch podľa bodu 10.2 týchto súťažných podkladov. Uchádzač ocení a predloží štruktúrovaný rozpočet ceny v súlade s informáciami uvedenými v týchto súťažných podkladoch. Maximálna cena celkom za požadovaný predmet zákazky vyjadrená v EUR bez DPH podľa šablóny s názvom „Hodnotiace kritériá“ uvedenej v rámci **šablóny/formuláru ponuky s názvom „Ponuka“ v systéme EKS musí byť zo strany uchádzača uvedená v rovnakej výške ako v** ocenenom štruktúrovanom rozpočte ceny podľa vzoru uvedeného v prílohe č. 3 týchto súťažných podkladov. V prípade, že maximálna cena celkom za požadovaný predmet zákazky vyjadrená v EUR bez DPH podľa šablóny s názvom „Hodnotiace kritériá“ uvedená v rámci **šablóny/formuláru ponuky s názvom „Ponuka“ v systéme EKS (**ďalej aj len **„maximálna cena celkom za požadovaný predmet zákazky vyjadrená v EUR bez DPH uvedená v rámci šablóny/formuláru ponuky s názvom „Ponuka“ v systéme EKS“) bude iná ako tá ktorá bude uvedená v** ocenenom štruktúrovanom rozpočte ceny podľa vzoru uvedeného v prílohe č. 3 týchto súťažných podkladov, za rozhodujúcu sa bude považovať **maximálna cena celkom za požadovaný predmet zákazky vyjadrená v EUR bez DPH uvedená v rámci šablóny/formuláru ponuky s názvom „Ponuka“ v systéme EKS.** Ocenený štruktúrovaný rozpočet ceny úspešného uchádzača sa stane prílohou č. 2 návrhu Rámcovej dohody, ktorej návrh je uvedený v prílohe č. 2 týchto súťažných podkladov.
	2. Čestné vyhlásenie uchádzača o tom, že dokumenty predložené elektronicky v ponuke uchádzača, sú zhodné s originálnymi dokumentmi. Vzor čestného vyhlásenia je uvedený v prílohe č. 7 týchto súťažných podkladov.
	3. Údaje o osobe, ktorej služby alebo podklady pri vypracovaní ponuky uchádzač využil podľa bodu 10.4 týchto súťažných podkladoch, ak uchádzač ponuku nevypracoval sám.
	4. Doklad o zložení zábezpeky v súlade s bodom 14 týchto súťažných podkladov.

**Predkladanie ponuky**

1. **náklady na ponuku**
	1. Všetky náklady a výdavky spojené s prípravou a predložením ponuky znáša záujemca bez finančného nároku voči verejnému obstarávateľovi, bez ohľadu na výsledok verejného obstarávania. Ponuky doručené predpísaným spôsobom podľa týchto súťažných podkladov, t.j. elektronickými prostriedkami, spôsobom určeným funkcionalitou EKS v lehote na predkladanie ponúk podľa týchto súťažných podkladov sa uchádzačom nevracajú. Zostávajú ako súčasť dokumentácie vyhláseného verejného obstarávania.
2. **oprávnenie predložiť ponuku**
	1. Záujemcom/uchádzačom môže byť hospodársky subjekt - fyzická osoba, právnická osoba, ako aj skupina takýchto osôb, ktorá na trhu dodáva tovar, uskutočňuje stavebné práce alebo poskytuje službu, vystupujúcich voči verejnému obstarávateľovi spoločne. Skupina dodávateľov nemusí vytvoriť právnu formu, musí však stanoviť lídra skupiny dodávateľov. Všetci členovia takejto skupiny dodávateľov utvorenej na dodanie predmetu zákazky sú povinní udeliť plnomocenstvo jednému z členov skupiny dodávateľov konať v mene všetkých členov skupiny dodávateľov a prijímať pokyny v tomto verejnom obstarávaní ako aj konať v mene skupiny pre prípad prijatia ich ponuky, podpisu Rámcovej dohody a komunikácie/zodpovednosti v procese plnenia Rámcovej dohody. V prípade prijatia ponuky skupiny dodávateľov sa vyžaduje, aby skupina dodávateľov pred podpisom Rámcovej dohody, uzatvorila a predložila verejnému obstarávateľovi zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne.
	2. Obchodná spoločnosť, ktorej zakladateľom alebo spoločníkom je politická strana alebo hnutie, nemôže byť uchádzačom alebo záujemcom vo verejnom obstarávaní. Ak ponuku predloží takáto právnická osoba, alebo skupina dodávateľov, ktorej členom je takáto právnická osoba, nebude možné jej ponuku zaradiť do vyhodnotenia.
3. **predloženie ponuky a****SPÄŤVZATIE ponuky**
	1. Každý uchádzač môže vo verejnom obstarávaní predložiť iba jednu ponuku, buď samostatne sám za seba alebo ako člen skupiny dodávateľov, a to výlučne v písomnej forme – elektronicky, spôsobom určeným funkcionalitou EKS. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku.
	2. Uchádzač predloží úplnú ponuku v určených komunikačných formátoch a určeným spôsobom tak, aby bola zabezpečená pred zmenou jej obsahu výlučne elektronickými prostriedkami, spôsobom určeným funkcionalitou EKS. Kódovanie a šifrovanie zabezpečuje systém EKS bez akejkoľvek potreby ďalších nástrojov.
	3. Verejný obstarávateľ elektronicky prostredníctvom funkcionality EKS potvrdí prijatie ponuky uchádzačovi.
	4. Verejný obstarávateľ vylúči uchádzača:

a) ak nedodržal určený spôsob komunikácie,

b) ak obsah jeho ponuky nie je možné sprístupniť,

c) ak nepredložil ponuku vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk, alebo

d) ktorý je súčasne členom skupiny dodávateľov.

* 1. Ponuka predložená v elektronickej podobe po uplynutí lehoty na predkladanie ponúk sa nesprístupní.
	2. Uchádzač môže predloženú ponuku vziať späť do uplynutia lehoty na predkladanie ponúk.
	3. Späťvzatie ponuky je možné vykonať odvolaním pôvodnej ponuky a to výlučne elektronickými prostriedkami, spôsobom určeným funkcionalitou EKS. Späťvzatú ponuku je potrebné doručiť spôsobom opísaným v týchto súťažných podkladoch v lehote na predkladanie ponúk.
1. **miesto a lehota na predkladanie ponuky**
	1. Lehotu na predkladanie ponúk verejný obstarávateľ stanovil v súlade so zákonom do **27.09.2019** 10:00 hod. miestneho času. Táto lehota je tiež uverejnená na Elektronickej tabuli tejto zákazky.
	2. Uchádzači doručia svoje ponuky v lehote na predkladanie ponúk výlučne elektronickými prostriedkami, spôsobom určeným funkcionalitou EKS.
	3. Obsah každej ponuky bude komisii sprístupnený až po uplynutí lehoty na predkladanie ponúk v lehote podľa zákona.
2. **lehota viazanosti ponuky**
	1. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom.
	2. Lehota viazanosti ponúk je stanovená na 12 mesiacov od uplynutia lehoty na predkladanie ponúk.
	3. Uchádzači sú svojou ponukou viazaní do uplynutia verejným obstarávateľom oznámenej lehoty viazanosti ponúk.

Časť V.

**KOMUNIKÁCIA A VÝMENA INFORMÁCIÍ MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI**

**Dorozumievanie a vysvetľovanie**

1. **komunikácia a výmena informácií medzi verejným obstarávateľom a záujemcami/uchádzačmi**
	1. Komunikácia a výmena informácií medzi verejným obstarávateľom a hospodárskymi subjektmi, resp. záujemcami/uchádzačmi sa uskutočňuje v slovenskom jazyku písomne – elektronicky, spôsobom určeným funkcionalitami EKS.
	2. Komunikácia, výmena a uchovávanie informácií sa uskutočňuje spôsobom, ktorý zabezpečí integritu a zachovanie dôvernosti údajov uvedených v ponuke.
	3. Podrobné pravidlá a podmienky komunikácie a výmeny informácií v tomto verejnom obstarávaní v rámci EKS sú uvedené v platných VP EO.
2. **obhliadka miesta dodania predmetu zákazky**

24.1 Verejný obstarávateľ odporúča všetkým záujemcom vykonať obhliadku miesta dodania predmetu zákazky, aby si sami overili a získali potrebné informácie nevyhnutné na prípravu a spracovanie ponuky. Výdavky spojené s obhliadkou miesta dodania predmetu zákazky idú na ťarchu záujemcu.

24.2 Obhliadka miesta dodania predmetu zákazky sa uskutoční podľa v tomto bode uvedeného harmonogramu.

|  |  |  |  |  |
| --- | --- | --- | --- | --- |
| **Predbežný dátum obhliadky** | **Deň** | **Miesto** | **Začiatok obhliadky** | **Koniec obhliadky** |
| **25.7.2019** | **1** | RS Chopok | 9:00  | 10:00 |
|  |  | PR ZS Chopok | 10:30 | 11:00 |
|  |  | DP NTS – Jasná | 12:00 | 12:30 |
|  |  | PR Ošetrovňa Biela púť | 12:45 | 13:15 |
|  |  | PR Ošetrovňa Lúčky | 13:30 | 14:00 |
| **30.7.2019** | **2** | RS Skalka  | 9:00  | 10:00 |
|  |  | DP NTJ – Bystrá | 10:30  | 11:00 |
|  |  | PR Ošetrovňa Krúpová | 12:00 | 12:30 |
|  |  | PR Ošetrovňa Srdiečko | 12:45 | 13:15 |
| **31.7.2019** | **3** | RS Neznáma | 9:00 | 10:00 |
|  |  | PR ŠS Liptovský Hrádok | 12:00 | 12:30 |
|  |  | PR SLP Liptovský Hrádok | 12:30 | 13:00 |
|  |  | DP ZTJ - Žiarska | 14:00 | 14:30 |
| **1.8.2019** | **4** | MW spoj Husárik | 9:00  | 9:30 |
|  |  | RS Veľká Rača – Oščadnica | 11:00 | 11:30 |
|  |  | PR ZS Dedovka – Oščadnica | 13:00 | 13:30 |
| **6.8.2019** | **5** | RS Magurka - Námestovo | 9:00 | 10:00 |
|  |  | MW spoj Oravská Lesná | 11:00 | 11:30 |
| **7.8.2019** | **6** | PR Ošetrovňa Spálená vrchná st. | 10:00 | 10:30 |
|  |  | PR Ošetrovňa Spálená | 11:00 | 11:30 |
|  |  | DP ZTS - Zverovka | 11:45 | 12:15 |
| **8.8.2019** | **7** | RS Snilovské sedlo | 10:00 | 10:30 |
|  |  | PR Ošetrovňa Snilovské sedlo | 10:45 | 11:15 |
|  |  | DP MF - Vrátna | 13:00 | 13:30 |
| **13.8.2019** | **8** | RS Kubínska hola – Minčol | 10:00 | 10:30 |
|  |  | PR ZS Kubínska hola | 11:00 | 11:30 |
|  |  | PR Ošetrovňa Malino Brdo | 14:00 | 14:30 |
| **14.8.2019** | **9** | RS Krížna | 10:00 | 11:00 |
|  |  | PR Ošetrovňa Donovaly | 13:30 | 14:00 |
|  |  | DP VF - Donovaly | 14:30 | 15:00 |
| **15.8.2019** | **10** | RS Martinské hole - Krížava | 10:00 | 11:00 |
|  |  | PR ZS Martinské hole | 11:30 | 12:00 |
| **20.8.2019** | **11** | RS Suchá hora | 10:00 | 11:00 |
|  |  | PR ZS Skalka pri Kremnici | 11:15 | 11:45 |
| **21.8.2019** | **12** | RS Kláštorisko | 9:00 | 9:30 |
|  |  | DP SR – Čingov | 11:30 | 12:00 |
| **22.8.2019** | **13** | RS Pieniny - Veľký Lipník | 10:00 | 10:30 |
|  |  | PR ZS Pieniny | 11:00 | 11:30 |
| **27.8.2019** | **14** | RS Lomnický štít | 9:00 | 10:00 |
|  |  | PR Ošetrovňa Štart | 11:00 | 11:30 |
|  |  | DP OSTV HZS | 13:00 | 13:30 |
|  |  | DP VT Smokovec | 14:00 | 14:30 |
| **28.8.2019** | **15** | RS Kráľová hola | 10:00 | 11:00 |
|  |  | MW spoj Štrbské Pleso | 13:30 | 14:00 |
| **3.9.2019** | **16** | PR Chata pri zelenom plese | 11:00  | 11:30 |
| **4.9.2019** | **17** | RS Kasprow vrch (PL) | 11:00 | 12:00 |

24.3 Záujemca/ovia, ktorý/í sa zúčastní/nia obhliadky miesta dodania predmetu zákazky, t.j. stanovených objektov v zmysle bodu 24.2 týchto súťažných podkladov musia spĺňať nasledovné podmienky na vykonanie obhliadky miesta dodania predmetu zákazky (ďalej aj len „obhliadka“):

* + - Na obhliadku sa môžu za jedného záujemcu dostaviť maximálne dvaja zástupcovia/dve osoby. Túto obhliadku vykonajú na vlastnú zodpovednosť.
		- Najneskôr tri pracovné dni pred dátumom realizácie obhliadky, ktorej má záujemca záujem sa zúčastniť v zmysle bodu 24.2 týchto súťažných podkladov, pošle záujemca zoznam osôb, ktoré sa zúčastnia obhliadky a to elektronicky, spôsobom určeným funkcionalitou EKS.
		- Zoznam osôb záujemcu, ktoré budú mať záujem sa zúčastniť obhliadky v zmysle bodu 24.2 týchto súťažných podkladov, bude obsahovať: Obchodné meno záujemcu, meno, priezvisko, číslo OP osoby/osôb ktoré/ktorá sa zúčastní/ia obhliadky, fotokópiu platného preukazu na práce vo výškach a nad voľnou hĺbkou v zmysle zákona 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, Nariadenia vlády Slovenskej republiky č.392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov a vyhlášky č. 147/2013 Z. z. Ministerstva práce, sociálnych vecí a rodiny Slovenskej republiky ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, telefónny kontakt (jeden za záujemcu).
		- Osoby záujemcu sa na vlastné náklady dostavia na miesto obhliadky v stanovený deň a v stanovenú hodinu.
		- Osoba/y záujemcu si zabezpečí/ia potrebné vybavenie BOZP. Obhliadok sa budú môcť zúčastniť len osoby, ktoré budú na obhliadku písomne poverené štatutárnym orgánom záujemcu.
		- Osoba/y záujemcu pred vstupom do objektu absolvuje/ú školenie bezpečného pohybu v objekte a bude/ú sa riadiť pokynmi príslušných pracovníkov.
		- Predbežný dátum obhliadok je stanovený v bode 24.2 týchto súťažných podkladov.
		- Časový harmonogram obhliadok v daný deň (ak ich je v daný deň naplánovaných viac), bude operatívne stanovený po prvej obhliadke v daný deň.
		- Termín obhliadok sa môže zmeniť na základe počasia, alebo z iných dôvodov (napr. z dôvodu Prevádzkového poriadku lanových dráh, Prevádzkovej podmienky prevádzkovateľov miesta obhliadok). Zmena bude včas oznámená na Elektronickej tabuli tejto zákazky v rámci systému EKS.
	1. Verejný obstarávateľ si vyhradzuje právo a zároveň požaduje, aby všetky otázky súvisiace s plnením predmetu zákazky pre účely spracovania ponuky si každý záujemca, ktorý sa obhliadky miesta dodania predmetu zákazky zúčastní, spisoval pri účasti na obhliadke a tieto následne doručil verejnému obstarávateľovi prostredníctvom žiadosti o vysvetlenie spôsobom určeným funkcionalitou EKS v súlade s týmito súťažnými podkladmi, nakoľko na otázky, ktoré vzniknú z obhliadky, verejný obstarávateľ nebude odpovedať na mieste obhliadky.
	2. Verejný obstarávateľ tiež upozorňuje záujemcov, ktorí prejavia záujem o obhliadku miesta dodania predmetu zákazky, že obhliadka miesta dodania predmetu zákazky sa realizuje v národnom/národných parku/parkoch. Z uvedeného dôvodu je nevyhnutné dodržiavať príslušný stupeň ochrany prírody podľa zákona č. 543/2002 o ochrane prírody a krajiny v znení neskorších predpisov.
	3. V prípade, že žiadny záujemca neprejaví záujem v stanovenom termíne, obhliadka miesta uskutočnenia predmetu zákazky sa neuskutoční.

**Otváranie ponúk**

1. **otváranie ponúk**
	1. Verejné otváranie ponúk, resp. ich odšifrovanie a sprístupnenie, elektronicky, spôsobom určeným funkcionalitou EKS sa uskutoční v súlade so zákonom v rámci systému EKS a v čase uvedenom v oznámení o vyhlásení verejného obstarávania, na Elektronickej tabuli zriadenej v rámci postupu zadávania tejto zákazky a v týchto súťažných podkladoch, t.j. dňa **27.09.2019 o 10:30 hod.** na adrese uvedenej podľa bodu 1. týchto súťažných podkladov,v zasadacej miestnosti č. 19.
	2. Komisia na vyhodnotenie ponúk menovaná verejným obstarávateľom (komisia) vykoná otváranie ponúk elektronicky, spôsobom určeným funkcionalitou EKS, a to odšifrovaním a sprístupnením obsahu ponúk v lehote a v súlade so zákonom. Po otvorení ponuky/úk komisia vykoná všetky úkony podľa zákona, spočívajúce vo zverejnení obchodných mien alebo názvov, sídiel, miest podnikania alebo adries pobytov všetkých uchádzačov a ich návrhov na plnenie kritérií, ktoré sa dajú vyjadriť číslom podľa § 52 ods. 2 zákona, vo vyhodnotení ponúk podľa § 53 zákona, pričom až následne vyhodnotí splnenie podmienok účasti podľa § 40 zákona v súlade so zákonom.
	3. Verejný obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk. Na verejnom otváraní ponúk komisia zverejní obchodné mená alebo názvy, sídla, miesta podnikania alebo adresy pobytov všetkých uchádzačov a ich návrhy na plnenie kritérií, ktoré sa dajú vyjadriť číslom, určených verejným obstarávateľom na vyhodnotenie ponúk. Ostatné údaje uvedené v ponuke sa nezverejňujú. Stretnutie uchádzačov, ktorí majú záujem zúčastniť sa verejného otvárania ponúk je vo vestibule (hlavný vchod) na adrese verejného obstarávateľa uvedenej v bode 1 týchto súťažných podkladov, a to 15 minút pred lehotou otvárania ponúk uvedenou v bode 25.1 týchto súťažných podkladov.
	4. Uchádzač podľa bodu 25.3 týchto súťažných podkladov môže byť na otváraní ponúk zastúpený osobou oprávnenou zúčastniť sa na otváraní ponúk za uchádzača. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní ponúk preukazom totožnosti. Poverený zástupca uchádzača sa preukáže preukazom totožnosti a splnomocnením na zastupovanie.
	5. Verejný obstarávateľ najneskôr do piatich pracovných dní odo dňa otvárania ponúk pošle elektronicky prostriedkami, spôsobom určeným funkcionalitou EKS všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk. Zápisnica obsahuje údaje zverejnené podľa bodu 25.3 týchto súťažných podkladov.

. **Vyhodnocovanie ponúk**

V rámci tejto verejnej súťaže sa uplatňujú ustanovenia § 66 ods.7 prvá veta zákona (reverzná verejná súťaž), teda verejný obstarávateľ uskutoční vyhodnotenie splnenia podmienok účasti podľa § 40 zákona po vyhodnotení ponúk podľa § 53 zákona.

1. **preskúmanie a hodnotenie ponúk**
	1. Komisia vyhodnotí ponuky z hľadiska splnenia požiadaviek verejného obstarávateľa na predmet zákazky a v prípade pochybností overí správnosť informácií a dôkazov, ktoré poskytli uchádzači. Ak verejný obstarávateľ vyžadoval od uchádzačov zábezpeku, komisia posúdi zloženie zábezpeky. Ponuka nesmie obsahovať žiadne obmedzenia alebo výhrady, ktoré sú v rozpore s uvedenými požiadavkami a nesmie obsahovať také skutočnosti, ktoré sú v rozpore so všeobecne záväznými právnymi predpismi.
2. **vysvetľovanie ponúk, odôvodnenie mimoriadne nízkej ponuky**
	1. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne – elektronicky, spôsobom určeným funkcionalitou EKS, požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
	2. Ak sa pri určitej zákazke javí ponuka ako mimoriadne nízka vo vzťahu k tovaru alebo službám, komisia písomne – elektronicky, spôsobom určeným funkcionalitou EKS, požiada uchádzača o vysvetlenie týkajúce sa tej časti ponuky, ktoré sú pre jej cenu podstatné. Vysvetlenie sa môže týkať najmä skutočností uvedených v § 53 ods. 2 zákona
	3. Uchádzač musí doručiť písomne – elektronicky, spôsobom určeným funkcionalitou EKS odôvodnenie mimoriadne nízkej ponuky do piatich pracovných dní odo dňa doručenia žiadosti o vysvetlenie, pokiaľ komisia neurčila dlhšiu lehotu.
	4. Ak uchádzač odôvodňuje mimoriadne nízku ponuku získaním štátnej pomoci, musí byť schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie, inak verejný obstarávateľ vylúči ponuku.
	5. Komisia zohľadní vysvetlenie ponuky uchádzačom v súlade s požiadavkou podľa zákona alebo odôvodnenie mimoriadne nízkej ponuky uchádzačom, ktoré vychádza z predložených dôkazov.
3. **vylúčenie ponuky/uchádzača**
	1. Verejný obstarávateľ podľa zákona vylúči uchádzača, ktorý je v tom istom postupe zadávania zákazky súčasne členom skupiny dodávateľov, ktorá predkladá ponuku.
	2. Verejný obstarávateľ vylúči ponuku, ak:
4. uchádzač nezložil zábezpeku podľa určených podmienok, ak ju verejný obstarávateľ vyžadoval,
5. ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,
6. uchádzač nedoručí písomné vysvetlenie ponuky na základe požiadavky podľa zákona a to do dvoch pracovných dní odo dňa odoslania žiadosti o vysvetlenie, ak komisia neurčila dlhšiu lehotu,
7. uchádzačom predložené vysvetlenie ponuky nie je svojim obsahom v súlade s požiadavkou podľa zákona,
8. uchádzač nedoručí písomné odôvodnenie mimoriadne nízkej ponuky do piatich pracovných dní odo dňa doručenia žiadosti, ak komisia neurčila dlhšiu lehotu,
9. uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa zákona,
10. uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,
11. uchádzač sa pokúsil neoprávnene ovplyvniť postup verejného obstarávania.
	1. Verejný obstarávateľ vylúči ponuku, ak uchádzač odôvodňuje mimoriadne nízku ponuku získaním štátnej pomoci a nie je schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie.
	2. Verejný obstarávateľ písomne – elektronicky, spôsobom určeným funkcionalitou EKS, oznámi uchádzačovi vylúčenie s uvedením dôvodov vyplývajúcich najmä z nesúladu predloženej ponuky s technickými špecifikáciami, výkonnostnými požiadavkami a funkčnými požiadavkami na predmet zákazky určenými verejným obstarávateľom a lehoty, v ktorej môže byť doručená námietka podľa zákona.
12. **vyhodnocovanie návrhov na plnenie kritérií**
	1. Komisia na vyhodnotenie ponúk prostredníctvom systému EKS automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk (ďalej len „kritérium“), určeného v oznámení o vyhlásení verejného obstarávania, v týchto súťažných podkladoch a na základe pravidiel jeho uplatnenia určených v týchto súťažných podkladoch.
	2. Kritérium na vyhodnotenie ponúk:

**Jediným kritériom na vyhodnotenie ponúk je najnižšia navrhovaná maximálna cena celkom za požadovaný predmet zákazky vyjadrená v EUR bez DPH**, uvedená v ponuke uchádzača, podľa prílohy č. 3 týchto súťažných podkladov.

Všetky ceny, ako aj návrh na plnenie kritéria uvedené v ponuke uchádzača podľa predmetných súťažných podkladov musia byť zaokrúhlené na dve desatinné miesta.

29.3 **Pravidlá na uplatnenie kritéria:**

**Maximálna cena celkom za požadovaný predmet zákazky vyjadrená v EUR bez DPH**

Systém EKS automatizovane označí ponuku s najnižšou **maximálnou cenou celkom za požadovaný predmet zákazky vyjadrenou v EUR bez DPH** za prvú (úspešný uchádzač – prvý v poradí), ponuku s druhou najnižšou maximálnou cenou celkom **za** požadovaný predmet zákazky vyjadrenou v EUR bez DPH za druhú (prvý neúspešný uchádzač – druhý v poradí), ponuku s treťou najnižšou maximálnou cenou celkom **za** požadovaný predmet zákazky vyjadrenou v EUR bez DPH za tretiu (druhý neúspešný uchádzač – tretí v poradí), atď. a to na základe uchádzačom/uchádzačmi vyplneného návrhu na plnenie kritéria (Maximálna cena celkom za požadovaný predmet zákazky vyjadrenou v EUR bez DPH) podľa šablóny s názvom „Hodnotiace kritériá“ uvedenej v rámci **šablóny/formuláru ponuky s názvom „Ponuka“ v systéme EKS v súlade s týmito súťažnými podkladmi.**

Komisia odporučí prijať ponuku uchádzača, ktorý vo svojej ponuke ponúkol/uviedol najnižšiu cenu, umiestnil sa v poradí na prvom mieste, splnil podmienky účasti a ktorého členovia komisie s právom vyhodnocovať ponuky (automatizovane s podporou systému EKS) označili zároveň za úspešného uchádzača.

V prípade rovnosti maximálnych cien celkom u viacerých uchádzačov rozhoduje o poradí uchádzačov:

* + - maximálna jednotková cena v EUR bez DPH za dispečerské pracovisko – dodanie, montáž a oživenie dispečerských pracovísk (pol. č.4 prílohy č. 3 týchto súťažných podkladov).

**Vyhodnotenie splnenia podmienok účasti**

1. **posúdenie splnenia podmienok účasti**
	1. Hodnotenie splnenia podmienok účasti bude založené na preskúmaní splnenia podmienok účasti týkajúcich sa osobného postavenia uchádzačov podľa zákona a to tak, že bude braná do úvahy možnosť preukázať splnenie podmienok účasti jednotným európskym dokumentom v súlade s § 39 zákona.
	2. Komisia posúdi splnenie podmienok účasti týkajúcich sa postavenia uchádzačov v tomto verejnom obstarávaní z dokladov predložených podľa požiadaviek uvedených v bode 16.1, resp. v bode 16. 2 týchto súťažných podkladov a to vždy, keď to bude potrebné v súlade so zákonom.
2. **Vysvetľovanie dokladov na preukázanie splnenia podmienok účasti**
	1. Verejný obstarávateľ podľa zákona písomne – elektronicky, spôsobom určeným funkcionalitou EKS, požiada uchádzača o vysvetlenie alebo o doplnenie predložených dokladov, ak z predložených dokladov nie je možné posúdiť ich platnosť alebo splnenie podmienky účasti. Uchádzač doručí vysvetlenie a/alebo doplnenie predložených dokladov verejnému obstarávateľovi písomne – elektronicky, spôsobom určeným funkcionalitou EKS v lehote do dvoch pracovných dní odo dňa odoslania žiadosti, pokiaľ verejný obstarávateľ neurčil dlhšiu lehotu.
3. **vylúčenie uchádzača**
	1. Verejný obstarávateľ podľa zákona vylúči z verejného obstarávania uchádzača, ak
4. nesplnil podmienky účasti,
5. predložil neplatné doklady; neplatnými dokladmi sú doklady, ktorým uplynula lehota platnosti,
6. poskytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti a majú vplyv na vyhodnotenie splnenia podmienok účasti,
7. pokúsil sa neoprávnene ovplyvniť postup verejného obstarávania,
8. pokúsil sa získať dôverné informácie, ktoré by mu poskytli neoprávnenú výhodu,
9. konflikt záujmov podľa § 23 zákona nemožno odstrániť inými účinnými opatreniami,
10. na základe dôveryhodných informácií má dôvodné podozrenie, že uchádzač uzavrel v danom verejnom obstarávaní s iným hospodárskym subjektom dohodu narúšajúcu hospodársku súťaž, ak sa táto podmienka uvedie v oznámení o vyhlásení verejného obstarávania,
11. pri posudzovaní odbornej spôsobilosti preukázateľne identifikoval protichodné záujmy uchádzača, ktoré môžu nepriaznivo ovplyvniť plnenie zákazky,
12. nepredložil po písomnej žiadosti vysvetlenie alebo doplnenie predložených dokladov v určenej lehote,
13. nepredložil po písomnej žiadosti doklady nahradené jednotným európskym dokumentom v určenej lehote,
14. nenahradil inú osobu, prostredníctvom ktorej preukazuje splnenie podmienok účasti finančného a ekonomického postavenia alebo technickej spôsobilosti alebo odbornej spôsobilosti, ktorá nespĺňa určené požiadavky, v určenej lehote inou osobou, ktorá spĺňa určené požiadavky,
15. nenahradil subdodávateľa, ktorý nespĺňa požiadavky určené verejným obstarávateľom novým subdodávateľom, ktorý spĺňa určené požiadavky, v lehote do piatich pracovných dní odo dňa doručenia žiadosti podľa zákona, ak verejný obstarávateľ neurčil dlhšiu lehotu,

a to vždy, keď to bude v súlade so zákonom potrebné podľa vyhodnotenia splnenia podmienok účasti.

* 1. Verejný obstarávateľ vylúči z verejného obstarávania aj uchádzača, ak narušenie hospodárskej súťaže, ktoré vyplynulo z prípravných trhových konzultácií alebo jeho predbežného zapojenia podľa § 25 zákona, nemožno odstrániť inými účinnými opatreniami ani po vyjadrení uchádzača; verejný obstarávateľ pred takýmto vylúčením poskytne uchádzačovi možnosť v lehote piatich pracovných dní od doručenia žiadosti – elektronicky, spôsobom určeným funkcionalitou EKS preukázať, že jeho účasťou na prípravných trhových konzultáciách alebo predbežnom zapojení nedošlo k narušeniu hospodárskej súťaže.
	2. Uchádzač, ktorý nespĺňa podmienky účasti osobného postavenia podľa § 32 ods. 1 písm. a), g) a h) zákona alebo sa na neho vzťahuje dôvod na vylúčenie podľa § 40 ods. 6 písm. c) až g) a ods. 7 zákona, je oprávnený verejnému obstarávateľovi preukázať, že prijal dostatočné opatrenia na vykonanie nápravy. Opatreniami na vykonanie nápravy musí uchádzač preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, ktoré sú určené na to, aby sa zabránilo budúcim pochybeniam, priestupkom, správnym deliktom alebo trestným činom.
	3. Uchádzač, ktorému bol uložený zákaz účasti vo verejnom obstarávaní potvrdený konečným rozhodnutím v inom členskom štáte, nie je oprávnený verejnému obstarávateľovi preukázať, že prijal opatrenia na vykonanie nápravy podľa § 40 ods. 8 druhej vety zákona, ak je toto rozhodnutie vykonateľné v Slovenskej republike.
	4. Verejný obstarávateľ posúdi opatrenia na vykonanie nápravy podľa § 40 ods. 8 druhej vety zákona predložené uchádzačom, pričom zohľadní závažnosť pochybenia a jeho konkrétne okolnosti. Ak opatrenia na vykonanie nápravy predložené uchádzačom považuje verejný obstarávateľ za nedostatočné, vylúči uchádzača z verejného obstarávania.
	5. Uchádzača z členského štátu, ak je v štáte svojho sídla, miesta podnikania alebo obvyklého pobytu oprávnený vykonávať požadovanú činnosť, verejný obstarávateľ nesmie vylúčiť z dôvodu, že na základe zákona sa vyžaduje na vykonávanie požadovanej činnosti určitá právna forma.
	6. Uchádzačovi bude písomne – elektronicky, spôsobom určeným funkcionalitou EKS, oznámené jeho vylúčenie, s uvedením dôvodu vylúčenia a lehoty, v ktorej môže byť doručená námietka podľa zákona.

**Prijatie ponuky**

1. **informácia o výsledku vyhodnocovania ponúk**
	1. Ak nedošlo k predloženiu dokladov preukazujúcich splnenie podmienok účasti skôr, alebo ak sa vyhodnotenie splnenia podmienok účasti uskutoční po vyhodnotení ponúk, verejný obstarávateľ je povinný po vyhodnotení ponúk vyhodnotiť splnenie podmienok účasti uchádzača, ktorý sa umiestnil na prvom mieste v poradí v súlade so zákonom a v súlade s týmito súťažnými podkladmi; ak dôjde k vylúčeniu uchádzača alebo jeho ponuky, verejný obstarávateľ vyhodnotí následne splnenie podmienok účasti ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Verejný obstarávateľ písomne – elektronicky, spôsobom určeným funkcionalitou EKS, požiada uchádzača o predloženie naskenovaných kópií originálnych alebo úradne osvedčených kópií dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotí ich podľa zákona.
	2. Verejný obstarávateľ po vyhodnotení ponúk, po skončení postupu podľa bodu 33.1 týchto súťažných podkladov a po odoslaní všetkých oznámení o vylúčení uchádzača bezodkladne písomne - elektronicky, spôsobom určeným funkcionalitou EKS, oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov na Elektronickej tabuli. Úspešnému uchádzačovi oznámi, že verejný obstarávateľ jeho ponuku prijíma. Súčasne ostatným neúspešným uchádzačom jednotlivo oznámi, že neuspeli, s uvedením dôvodu, resp. dôvodov neprijatia ich ponuky a identifikácie úspešného uchádzača, informácie o charakteristikách a výhodách jeho ponuky a lehoty, v ktorej môže byť doručená námietka podľa zákona.

Časť VI.

**INFORMÁCIE O ZMLUVE**

1. **typ zmluvy**
	1. Typ zmluvy na poskytnutie predmetu zákazky: Rámcová dohoda s jedným uchádzačom.
	2. Podrobné vymedzenie zmluvných podmienok na dodanie požadovaného predmetu zákazky tvorí prílohu č. 2 týchto súťažných podkladov – Návrh Rámcovej dohody.
2. **uzavretie zmluvy**
	1. Uzavretá Rámcová dohoda nesmie byť v rozpore so súťažnými podkladmi a s ponukou predloženou úspešným uchádzačom.
	2. Rámcová dohoda s úspešným uchádzačom, ktorého ponuka bola prijatá, bude uzavretá najskôr jedenásty deň odo dňa odoslania informácie o výsledku vyhodnocovania ponúk podľa § 55 zákona, ak nebola doručená žiadosť o nápravu, ak žiadosť o nápravu bola doručená po uplynutí lehoty podľa zákona alebo ak neboli doručené námietky podľa zákona.
	3. Verejný obstarávateľ neuzavrie Rámcovú dohodu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora a/alebo s uchádzačom, ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
	4. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie Rámcovej dohody tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 6 zákona, ak bol na jej uzavretie písomne - elektronicky, spôsobom určeným funkcionalitou EKS vyzvaný.
	5. Ak úspešný uchádzač odmietne uzavrieť Rámcovú dohodu alebo nie sú splnené povinnosti podľa § 56 ods. 8 zákona, verejný obstarávateľ bude postupovať v súlade s § 56 zákona.
	6. Verejný obstarávateľ vyžaduje, aby úspešný uchádzač najneskôr v čase uzavretia Rámcovej dohody:

a) uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v súlade so zákonom.

b) v prípade skupiny dodávateľov – predložil zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne v súlade s bodom 19.1 týchto súťažných podkladov.

* 1. Verejný obstarávateľ podpíše Rámcovú dohodu s úspešným uchádzačom po overení verejného obstarávania príslušným kontrolným orgánom, ktorý predloží verejnému obstarávateľovi správu z overenia/kontroly verejného obstarávania s vyhlásením, že počas overovania/kontroly verejného obstarávania nebolo zistené porušenie princípov a postupov verejného obstarávania definovaných právnymi predpismi EÚ a SR pre verejné obstarávanie. V opačnom prípade si verejný obstarávateľ vyhradzuje právo zrušiť verejné obstarávanie podľa zákona**.**
	2. Pri zadávaní zákazky na základe uzatvorenej Rámcovej dohody, verejný obstarávateľ bude postupovať podľa ustanovení Rámcovej dohody a týchto súťažných podkladov.
	3. V relevantných prípadoch bude verejný obstarávateľ postupovať v súlade s § 18 zákona, resp. podľa § 81 zákona.
	4. Verejný obstarávateľ môže odstúpiť od Rámcovej dohody uzavretej s uchádzačom, ktorý nebol v čase uzavretia Rámcovej dohody zapísaný v registri partnerov verejného sektora alebo ak bol vymazaný z registra partnerov verejného sektora.